John Paintsil

John Paintsil (lahir 15 Jun 1981 di Berekum) merupakan pemain bola sepak Ghana yang bermain untuk kelab Afrika Selatan, Maritzburg United dan pasukan kebangsaan Ghana.

Karier kelab

Karier awal

Paintsil mula bermain di negara asalnya, Ghana bersama Berekum Arsenal dan Liberty Professionals sebelum berpindah ke kelab Israel, Maccabi Tel Aviv pada tahun 2002.

Maccabi Tel Aviv

Pantsil menyertai kelab Israel, Maccabi Tel Aviv pada tahun 2002, dimana dia berjaya memenangi kejuaraan liga bersama kelab itu.  Dia membuat 46 penampilan liga dan lima penampilan dalam Liga Juara-Juara Eropah.

Hapoel Tel Aviv

Pada bulan Disember 2004, dia berpindah ke Hapoel Tel Aviv dan membantu mereka menduduki tempat kedua dalam liga pada tahun 2006 dan memenangi Israeli State Cup pada bulan Mei 2006. Dia membuat 42 penampilan untuk Hapoel dan menjaringkan tiga gol.

West Ham United
Selepas Piala Dunia 2006, pemain antarabangsa Israel Yossi Benayoun mengesyorkan nama Paintsil kepada pengurus West Ham United, Alan Pardew selepas kelab itu memerlukan pemain di posisi pertahanan kanan. Pada bulan Ogos 2006, West Ham menandatangani Paintsil selepas permit kerjanya diberi. Paintsil diberi jersi bernombor 14 di West Ham dan bersaing tempat bersama Tyrone Mears dan Jonathan Spector.
Dia hanya membuat lima penampilan untuk West Ham semasa musim 2006–07.

Fulham

Pada 15 Julai 2008, Paintsil dan rakan sepasukan Bobby Zamora berpindah ke Fulham. Dia menjadi pemain tetap dalam pasukan utama pada musim 2008–09, membantu Cottagers menduduki tempat ketujuh. Dia mengekalkan tempatnya sebagai pemain utama pada musim 2009–10. Pada bulan Jun 2011, pengurus baru Fulham Martin Jol mengumumkan bahawa Pantsil telah bermain perlawanan terakhirnya untuk Fulham dan dia tidak akan kembali untuk musim 2011–12. Dia dibebaskan oleh Fulham pada bulan Jun 2011.

Leicester City

Pada 21 Julai 2011, Paintsil menyertai Leicester City secara perpindahan percuma. Dia merupakan pembelian kelapan Sven-Göran Eriksson. Paintsil dibebaskan oleh Leicester pada bulan Mei 2012 setelah membuat tujuh penampilan dalam semua pertandingan. Dia tidak membuat sebarang penampilan sejak pelantikan pengurus Leicester baru, Nigel Pearson pada bulan November 2011 dan tidak bermain untuk Leicester sejak bulan Oktober 2011.

Hapoel Tel Aviv
Pada 12 Ogos 2012 Paintsil kembali ke Israel dengan menandatangi kontrak bersama Hapoel Tel Aviv untuk semusim.

Santos
Paintsil menyertai kelab Afrika Selatan, Santos pada 10 Oktober 2013 selepas gagal bersetuju dengan terma bersama Polokwane City.

Karier antarabangsa
Paintsil bermain dalam kesemua perlawanan Ghana ketika Piala Dunia FIFA 2006 dimana mereka tewas kepada Brazil di pusingan kedua. Dia merupakan ahli skuad Ghana ketika Piala Dunia FIFA 2010 dimana pasukannya layak ke peringkat suku akhir di Afrika Selatan sebelum tewas kepada Uruguay. Dia bermain dalam kelima-lima perlawanan.

Kejayaan

Maccabi Tel Aviv 
Liga Perdana Israel: 2002–03

Rujukan

Pautan luar

Biografi John Paintsil  di ESPN
Profil Piala Dunia Fifa 2006 
Persatuan Bola Sepak Ghana – laman web rasmi
Profil Liga Perdana Inggeris

Kelahiran 1981
Pemain Piala Negara-Negara Afrika 2002
Pemain Piala Negara-Negara Afrika 2006
Pemain Piala Dunia FIFA 2006
Pemain Piala Negara-Negara Afrika 2008
Pemain Piala Dunia FIFA 2010
Pemain Piala Negara-Negara Afrika 2012
Pemain Piala Negara-Negara Afrika 2013
Pemain Berekum Arsenal
Pemain bola sepak ekspatriat di England
Pemain bola sepak ekspatriat di Israel
Pemain bola sepak ekspatriat di Poland
Pemain bola sepak di Sukan Olimpik Musim Panas 2004
Pemain Fulham F.C.
Pemain bola sepak Ghana
Pemain Santos F.C. (Afrika Selatan)
Pemain Hapoel Tel Aviv F.C.
Pemain Leicester City F.C.
Pemain Liberty Professionals F.C.
Orang hidup
Pemain Maccabi Tel Aviv F.C.
Pemain Liga Perdana Inggeris
Pemain West Ham United F.C.
Pemain Widzew Łódź
Pemain Liga Perdana Israel